open-index/open-wikipedia-markdown huggingface dataset:
1 Januari

**1 [[Januari]]** inggih punika rahina kapertama saking Kaléndér Grégorian utawi Kaléndér Julian.

## Paindikan
Paindikan ring tanggal puniki.
* Siat Yéh - silih tunggil tradisi sané kamargiang olih kalih désa ring Bali, ring tanggal punika kamargiang ring désa Suwat.

### ≤1900
* 45 SM - Kaléndér Julian kaanggén kapertama.

* 1801 - Giuseppe Piazzi ngererehin 1 Ceres, asteroid sané kapertama katemuang.

### 1901-2000

### 2001-Dina mangkin

## Embas
* 1431 – Paus Aleksander VI, Paus (s. 1503).
* 1484 – Huldrych Zwingli, tokoh panggerak Reformasi Protestan saking Swiss (s. 1531).
* 1892 – Manuel Roxas, Présidén Filipina ke-5 (m. 1948).
* 1911 – Achmad Nawir, kapten  ring Piala Jagat 1938 (w. 1995).
* 1930 – Gaafar M. Nimeiri, Présidén Sudan.
* 1935 – Paul Revere, pahlawan perbudakan Amérika Serikat.
* 1944 – Abu Bakar, pangawi sastra Bali.
* 1946 – Roberto Rivelino, pemain sepak bola legendaris Brasil.
* 1977 – Jerry Yan, personel grup musik F4.
* 1981 – Mladen Petrić, pemain sepak bola Kroasia.
* 1986 – Lee Sung-min, salah satu anggota boyband Super Junior.
* 1988 – Marcel Gecov, pemain sepak bola Républik Ceko.
* 2000 – Melati Putri Rahel Sesilia, anggota grup idola Indonésia JKT48

## Seda
* 1748 - Johann Bernoulli, matematikawan Swiss (l. 1667)
* 1894 - Heinrich Hertz, fisikawan Jerman (l. 1857)
* 1966 - Vincent Auriol, Présidén Républik Prancis ka-16 (l. 1884)
* 1990 - T.B. Simatupang
* 1992 - Grace Hopper, ilmuwan komputer miwah perwira angkatan laut Amérika Serikat (l. 1906)
* 1995 - Eugené Wigner, fisikawan miwah matematikawan Amérika-Hungaria panampi Nobel (l. 1902)
* 2013 - Patti Page, aktris miwah pagending saking Amérika Serikat (l. 1927)

## Piodalan
* Piodalan Kristen
** Rahina Perdamaian Sejagat (Gereja Katolik Roma)
* Warsa anyar Masehi
* HUT Kodam II Sriwijaya
* Haiti - Rahina Kemerdekaan
* Sudan - Rahina Kemerdekaan
* Kuba - Rahina Pembebasan
* Rahina embasnyané Républik Cina
* Rahina embasnyané Slovakia
* Rahina Kaluwarga Sejagat

----
31 Désémber - **1 Januari** - 2 Januari

## Pustaka

### Pranala liyané
*  Kalender Bali Klasik
*  Pewarigaan Kalender Bali
*  BBC: On This Day
*  On This Day in Canada
John F. Kennedy

**John Fitzgerald Kennedy** (29 Méi 1917 – 22 Novémber 1963), utawi **JFK** kémanten inggih punika pulitikus saking AS sané manados Présidén AS sané ka-35, saking Januari 1961 ngantos Novémber 1963, daweg Ida kapademang. Kennedy manados Présidén daweg Payudan Dingin; punika awinan nitah Idané fokus ring iketan sareng Uni Soviet miwah Kuba. JFK dados perwakilan distrik Kongrés ka-11 Massachusetts ring Déwan Perwakilan Rakyat Amérika Serikat saking 1947 ngantos 1953 saking Parté Démokrat. Kennedy ngaon Wakil Présidén miwah kandidat Républikan Richard Nixon ring pemilu Présidén AS 1960. Daweg yusannyané 43, Kennedy manados Présidén pinih anom sané ka-2 ring babad AS (sasampun Theodore Roosevelt). Ngantos rahinané mangkin durung naenan wénten Présidén tiosan Kennedy sané maagama Katolik. Makasami Présidén AS sané tiosan Kristén Protéstan.

## Pustaka
Januari

**Januari** (aksara Bali: ᬚᬦᬸᬯᬭᬶ) utawi **Kasa** (Inggris: *[[:en:January|January]]*) inggih punika sasih kapertama ring warsa saking Kaléndér Julius miwah Kaléndér Grégorius miwah silih situnggil saking pitu sasih sané madué 31 rahina.

## Pustaka
Watu Rosetta

**Watu Rosetta** inggih punika prasasti watu granodiorit sané tepukin ring warsa 1799 miwah kasurat nganggén tigang soroh aksara, inggihnyané hiéroglif Mesir kuna ring ulu, aksara démotik Mesir kuna ring tengah miwah pahan sor kasurat antuk basa Yunani kuna. Suratannyané inggih punika atur piuning sané kamedalang ring kota Memphis, Mesir kuna, olih Raja Ptoléméus V Épiphanés ring warsa 196 SM. Sasampun Watu Rosetta tepukin, aksara hiéroglif durung prasida kawaca; punika awinan Watu Rosetta dados kunci mangda prasida maca aksarané punika raris wedar wawasan indik babad Mesir kuna.

Rahinané mangkin, Watu Rosetta kasimpen ring Muséum Britania, ring kota London.

## Pustaka
Konstantinos Kavafis

**Konstantinos Kavafis** utawi **Kavafi** miwah **Cavafy** (basa Yunani: Κωνσταντίνος Καβάφης; 29 April 1863 - 29 April 1933) inggih punika pangawi miwah wartawan Yunani sané embas tur urip ring kota Aléksandria ring Mesir. Ida kasengguh pinaka silih tunggil pangawi sané pinih mabuat ring jagaté mawinan gayannyané sané unik. Kavafi nyurat puisi antuk basa Yunani sané campuhan basa modéren baku, basa *daérah* miwah basa Yunani kuno.

Kavafi nyurat 154 puisi sané jangkep miwah akéh sané nénten jangkep. Daweg Ida kantun urip, Ida nénten wedarang puisinnyané sajabaning sareng timpalnyané miwah anak-anak sané kapilih Ida. Puisi sané pinih becik tur mabuat kasurat sasampun Kavafi mayusa 40, raris kawedarang sasampun pademnyané. Puisinnyané sané pinih kasub inggih punika Ithaka. Puisi-puisi Kavafi sampun kasalinang ring akéh basa.

## Pustaka
Pébruari

**Pébruari** (aksara Bali: ᬧᬾᬩ᭄ᬭᬸᬯᬭᬶ) utawi **Karo** (Inggris: *[[:en:February|February]]*) inggih punika sasih kadua ring warsa saking Kaléndér Julius miwah Kaléndér Grégorius miwah silih situnggil sasih sané madué 28 rahina.

## Pustaka
April

**April** utawi **Képapat** (Inggris: *[[:en:April|April]]*) inggih punika sasih kapapat ring warsa saking Kaléndér Julius miwah Kaléndér Grégorius miwah silih situnggil sasih sané madué 30 rahina.

## Pustaka
Maret

**Maret** utawi **Kétiga** (Inggris: *[[:en:March|March]]*) inggih punika sasih katiga ring warsa saking Kaléndér Julius miwah Kaléndér Grégorius miwah silih situnggil sasih sané madué 31 rahina.

## Pustaka
Juli

**Juli** utawi **Képitu** (Inggris: *[[:en:July|July]]*) inggih punika sasih képitu ring warsa saking Kaléndér Julius miwah Kaléndér Grégorius miwah silih situnggil sasih sané madué 31 rahina.

## Pustaka
Nopémber

**Nopémber** utawi **Jiyestha**, utawi **Desta** (Inggris: *[[:en:November|November]]*) inggih punika sasih kasolas ring warsa saking Kaléndér Julius miwah Kaléndér Grégorius miwah silih situnggil sasih sané madué 30 rahina. Madasar saking *Ejaan Yang Disempurnakan* sané wénten ring *Kamus Besar Bahasa Indonésia* sané katerbitang olih Pusat Bahasa Departemen Pendidikan Nasional, Penerbit Balai Pustaka, cetakan kapertama Edisi III, warsa 2001, pengejaan sané becik indik sasih puniki *"Novémber"*. Ring basa Bali, panganggén ejaan tasih nenten wénten nika mawinan kaanggén ejaan *Nopémber* indik nenten wénten kruna "F, Q, X, V, Z" ring panganggén aksara Bali.

## Pustaka
Redité

**Redité** (aksara Bali: ᬋᬤᬶᬢᬾ) inggih punika silih situnggil rahina saking wewaran sapta wara utawi rahina sané dados kapertama. Kruna *Minggu* ring Basa Indonésia kaanggén saking basa Portugis, ***Domingo*** (saking basa Latin *dies Dominicus*, sané madué artos "*dia do Senhor*", utawi "rahina Hyang Widhi ida dané"). Ring basa Melayu sané awal, kruna puniki kaéja **Dominggu**.

## Pustaka
Soma

**Soma** (aksara Bali: ᬲᭀᬫ; Basa Indonésia: *Senin*) inggih punika silih situnggil rahina saking wewaran sapta wara utawi rahina sané kadadua. Kruna *Senin* utawi **Isnain** ring Basa Indonésia kaanggén saking basa Arab sané dados artiang *dadua*. Kruna Soma, saking basa Sansekerta sané dados artiang bulan, mirib saking artos basa-basa Éropa.

## Pustaka
Saniscara

**Saniscara** (aksara Bali: ᬰᬦᬶᬲ᭄ᬘᬭ; Basa Indonésia: *Sabtu*) inggih punika ilih situnggil rahina saking wewaran sapta wara utawi rahina sané kapitu ring sapta wara.

## Pustaka
Sukra

**Sukra** (aksara Bali: ᬰᬸᬓ᭄ᬭ; Basa Indonésia: *Jumat*) inggih punika silih situnggil rahina saking wewaran sapta wara utawi rahina sané kanenem.

## Pustaka
Wrespati

**Wrespati** utawi **Wrehaspati** (aksara Bali: ᬯᬺᬱ᭄ᬧᬢᬶ; Basa Indonésia: *Kamis*) inggih punika silih situnggil rahina saking wewaran sapta wara. Rahina puniki rahina sané kalima saking sapta wara.

## Pustaka
Buda

**Buda** (aksara Bali: ᬩᬸᬤ; Basa Indonésia: *Rabu*) inggih punika silih situnggil rahina saking wewaran sapta wara utawi rahina sané kapapat. Kruna *rabu* ring Basa Indonésia saking basa Arab sané gelah arti papat. Adan liyané antuk rahina puniki inggih punika Budha-Vara, saking basa Sansekerta gelah arti planét Merkurius, mirib saking artos basa-basa Éropa.

## Pustaka
Aléksandria

**Aléksandria** (Basa Arab: الإسكندرية‎ al-ʾIskandariyya; Basa Koptik: ⲁⲗⲉⲝⲁⲛⲇⲣⲓⲁ Alexandria utawi ⲣⲁⲕⲟϯ Rakote) ento kota paling gedé ané ka-2 di negara Mesir tur pusat ékonomi ané mabuat sajan di negarané ento. Aléksandria nongos di Segara Tengah, di pahan kaja Mesir.

Aléksandria kawangun paek désa cerik duk tiban 332 SM tekén Aléksander Agung, Raja Makédonia tur murdan Semaya Yunani Korinthus, dugas Ida nyajah Kaprabon Akhéméniyah. Lantas, Aléksandria dadi silih tunggal unteng paling mabuat Budaya Hélénistik muah ibukotan Mesir dugas kala Ptolémaik, Romawi muah Bizantium, nganti kajajah tekén Arab duk tiban 641 M, dugas ibukota anyar kawangun di Fustat, ané lantas dadi besik ajak Kairo.

Duk masa Hélénistik, Aléksandria dadi kasub mawinan Menara Apiné, silih tunggal gaokan masa kuna, masih Perpustakaanné, perpustakaan ané paling gedé di gumi kuna, muah Nékropolis, silih tunggal pitung gaokan Abad Pertengahan.

## Pustaka
London

**London** inggih punika ibukotannyané Britania Agung miwah negeri Inggris miwah silih tunggil kota pinih mabuat ring jagaté, pinaka unteng bisnis, ékonomi, séni, pengajahan (*pendidikan*), transportasi dll. London magenah ring tukad Thames, ring Inggis kidul-wetan. Akéh kramannyané 8,908,081 diri ring warsa 2018.

## Pustaka
Anggara

**Anggara** (aksara Bali: ᬅᬂᬕᬭ; Basa Indonésia: *Selasa*) inggih punika silih situnggil rahina saking wewaran sapta wara utawi rahina sané katiga ring sapta wara. Kruna ring basa Indonésia, *Selasa* inggih punika kruna saking basa Arab sané gelah arti *tiga*. Adan liyané antuk rahina puniki inggih punika **Anggara**, saking basa Sansekerta kaartos planét Mars, mirip saking arti basa-basa Éropa.

Manut dasar standar internasional ISO 8601, Senin/Monday dados rahina kapertama ring a minggu; nika mawinan, Anggara dados rahina kadadus ring a minggu. Manut kalender sane umum kaanggen, kususnyane ring Amerika Serikat, Minggu dados rahina kapertama ring a minggu, mawinan Tuesday is the third day of the week. Ring negara-negara Muslim, Sabtu dados rahina kapertama ring a minggu nika mawinan Anggara dados rahina kapapat ring a minggu.

## Pustaka
I Nyoman Dekker

Prof. Dr. Drs. **Nyoman Dekker**, SH (Alm) () inggih punika Mahaguru ring FPIPS IKIP MALANG.

## Lelintihan wastannyané
Wastan Dekker inggih punika mawit saking pikayunan iwanyané I Nyoman Dekker miwah wasta puniki kacumpuan antuk bapanyané Nyoman Dekker.

## Kahuripan
Ida makaronan sareng Ni Ketut Soemiatin (Alm). Salanturnyané madué anak alit mawasta Prof. Dr. Ir. Ni Wayan Surya Wardhani, MS , Dr. I Nengah Bhaskara Wisnu Teja, M.Ec (Alm), I Nyoman Samsu Prabata, SH MBA (Alm), Ir. I Madé Banu Ratnadi, Ir. I Ketut Raditya (Alm), MM miwah I Ketut Arya Mahardika, M.Hum.

## Silsilah

## Pendidikan
* SR Tabanan.
* SMP Negeri Denpasar.
* SMP Negeri Singaraja.
* SLU Denpasar.
* SMA B.O.P.K.R.I.
* SMAN 1 Malang.
* Sarjana Pendidikan Sejarah Budaya ring FKIP Universitas Pajajaran Bandung (1962).
* Sarjana Hukum Tata Negara ring Universitas Brawijaya Malang.
* Pendidikan Non Gelar *Basic Social Sciences* ring Universitas California (USA) warsa (1970-1971).
* Doktor Ilmu Hukum ring Univérsitas Brawijaya Malang (1979).
* Profésor Honoris Causa ring Universitas Houston (1989).
* Profésor ring IKIP MALANG.

## Kriya sané kamedalang
* Sejarah Indonésia
* Kewargaan Negara
* Masyarakat Samin
* Pokok-Pokok Agama Hindu
* Pokok-Pokok Demokrasi Pancasila
* Sejarah Pergerakan Revolusi Nasional (1997)
* Sejarah Pergolakan Indonésia dalam abad XIX (1993)
* Sejarah Pergerakan Nasional
* Sejarah Revolusi Nasional
* Aneka Ragam Tentang Sejarah (1994)
* Hukum Tata Negara Républik Indonésia (1993)
* Pancasila sebagai Satu-satunya Pilihan dan Satu-satunya Azas
* Pendidikan Ilmu Pengetahuan Sosial
* Aneka Ragam indik Pendidikan Pancasila dan Kewarganegaraan
* Suatu Analisis Tentang Kemungkinan adanya Amandemen dalam Hukum Tata Negara Républik Indonésia. (1994)
* Santiaji Pancasila

## Galéri

Berkas:BUKU NYOMAN DEKKER SEJARAH PERGOLAKAN INDONESIA DALAM ABAD XIX.jpg|SEJARAH PERGOLAKAN Indonésia DALAM ABAD XIX
Berkas:BUKU NYOMAN DEKKER KUMPULAN KARANGAN BERSAMA.jpg|BUKU NYOMAN DEKKER KUMPULAN KARANGAN
Berkas:ANEKA RAGAM TENTANG SEJARAH Nyoman Dekker.jpg|ANEKA RAGAM TENTANG SEJARAH Nyoman Dekker
Berkas:Hukum Tata Negara Republik Indonesia Nyoman Dekker.jpg|Hukum Tata Negara Républik Indonésia Nyoman Dekker
Berkas:Suatu ANALISIS TENTANG KEMUNGKINAN ADANYA AMANDEMEN DALAM HUKUM TATA NEGARA REPUBLIK INDONESIA.jpg|Suatu ANALISIS TENTANG KEMUNGKINAN ADANYA AMANDEMEN DALAM HUKUM TATA NEGARA REPUBLIK Indonésia
Berkas:Nyoman Dekker sewaktu muda 1.jpg|Nyoman Dekker ri kala yowana
Berkas:Nyoman Dekker sewaktu muda 2.jpg|Nyoman Dekker ri kala yowana 2
Berkas:I Nyoman Dekker.png|I Nyoman Dekker


## Pustaka

## Pustaka Liyanan
* Kepala PUSBANGTENDIK
* BUKU "Suatu ANALISIS TENTANG KEMUNGKINAN ADANYA AMANDEMEN DALAM HUKUM TATA NEGARA REPUBLIK INDONESIA"
* Arsip Kepustaan I Nyoman Dekker
Quilombola

**Quilombola** (kaucapang [kilõˈbɔlɐ] ring basa Portugis) inggih punika wasta sané kaicén ring wong Afrika-Brazil sané meneng ring *quilombo*, inggihnyané désa-désa sané kawangun olih sentana sepangan Afrika-Brazil sané nglontodin saking perkebunan sané wénten ring Brazil ngantos warsa 1888. Quilombola sané pinih kasub inggih punika Zumbi miwah quilombo sané pinih kasub inggih punika Palmares.

## Babad
Ring abad ka-16, ngawitin wénten sepangan akéh ring Amérika, utamannyané ring Brazil. Sepangan akéh kabakta ka Brazil saking Afrika. Ring Brazil sepangan makarya ring perkebunan gendis miwah ring tambang tur sai-sai kaayak-kaayak olih tuannyané. Manut ring legénda, wénten anak istri sané mawasta Aqualtune. Ida duk rihin dados putri raja ring Angola. Ida kakawulayang ring silih tunggil payudan ring Kongo raris kabakta ring Brazil. Drika Aqualtune, wiadin bobot, nglontodin sareng sepangan sané tiosan tur ngwangun quilombo sané mawasta Palmares. Raris Palmares dados silih tunggil quilombo sané ageng pisan ring Brazil.
Ring warsa 1630an Palmares katitah olih putran Aqualtuné sané mawasta Ganga Zumba. Palmares dados unteng pertanian tur kramannyané sai-sai mbahak tur ngebug kota-kota Portugis. Puniki mawinan Portugis ngawitin payudan sareng Palmares nanging utsahannyané sami tan mapikolih. Nanging, mawinan payudan sané ketah kalaksanayang, ring warsa 1678 Ganga Zumba cumpu nénten nrima malih sepangan anyar tur muputang mbahak Portugis. Ida cumpu malih magingsir ka genah sané tiosan. Ponakan Ganga Zumba sané mawasta Zumbi nyengguh puniki pinaka pengkhianatan; raris Ida nyetik Ganga Zumba tur dados raja Palmares. Zumbi nénten cumpu shanti sareng Portugis. Payudan sareng Portugis ngawitin malih tur ring akhir Portugis ngaon tur ngical Palmares ring warsa 1694. Krama Palmares akéh sané kapademang. Salanturnyané Zumbi miwah Palmares dados cihna palawan.

## Kapanggihin
Ring kala Palmares wénten quilombo lianan sané akéh. Sepangan maiketan sareng wong pribumi. Puniki mawinan Quilombola rahinané mangkin campuhan wong Afrika miwah pribumi. Quilombola meneng ring alas, joh saking wong Éropa. Sasampun Palmares kaical, Quilombola ili ring alas utawi kapademang. Budaya Quilombola ring alas inggih punika campuhan budaya pribumi campuh Portugis miwah Afrika. Ngantos warsa 1970an, pamarintah miwah anak-anak Brazil makasami percaya yén Quilombola sampun kapademang sami. Nanging, duk warsa 1970an anak jaba manggihin désa Quilombola. Anak-anak jaba punika geginanyané dados tukang ngetep taru. Daweg Ida sami manggihin Quilombola, Ida nyengguh Quilombola meneng ring tanah punika tan paizin tur nganikain Quilombola lunga saking drika. Nénten wénten anak sané precaya yén Quilombola sané asli kantun wénten ring alas.

## Hak Tanah
Ring warsa 2003 Présidén Lula kaping kapertama ngakuin hak tanah kanggé Quilombola. Nanging Présidén Brazil sané mangkin, Jair Bolsonaro naén maosang yéning Ida nénten nerima hak tanah kanggé Quilombola miwah anak pribumi. Rahinané mangkin wénten kirang-langkung 16 yuta anak Quilombola ring Brazil, sané meneng ring 2.926 quilombo. Quilombola sané pinih akéh tiwas.

## Pustaka
Martin Garrix

**Martin Garrix** utawi **Martijn Gerard Garritsen** inggih punika silih tunggil DJ sané embas ring Amstelveen, Belanda, tanggal 14 Méi 1996. Ida molihang genah pinih pertama ring daftar warsaan Top 100 DJs olih DJ Mag ring warsa 2016, 2017, miwah 2018. Ida tampil ring makudang-kudang acara, sakadi Coachella, Electric Daisy Carnival, Ultra Music Festival, Tomorrowland, miwah Creamfields. Ida dados DJ utama ring Hï Ibiza ring Spanyol warsa 2017. Martin Garrix taler dados DJ utama ring Ushuaïa Ibiza warsa 2017 miwah 2018

## Kauripannyané
Martin Garrix punika putra saking Gerard miwah Karin Garritsen. Garrix madué ari sané mawasta Laura. Ida malajah gitar ring yusa kutus warsa. Ring warsa 2014 ida seneng dados DJ sasampun nyingakin Tiësto ring acara Pembukaan Olimpiade 2004 ring Athéna. Ring warsa 2013 ida lulus saking Herman Brood Academy, sekolah musik ring Utrecht.

## Pustaka
Mandalika

**Mandalika** inggih punika silih tunggil genah wisata sané magenah ring wewidangan Kabupatén Lombok Tengah, Nusa Tenggara Barat Jimbarnyané ngantos 1.035 hektar. Ngawit warsa 2007, Mandalika sampun karesmiang dados Kawasan Ekonomi Khusus (KEK). Mandalika ngantos mangkin madué pitung genah wisata sané kaloktah inggihnyané Pasih Kuta, Pasih Seger, Pasih Sereting, Bukit Merese, Pasih Tanjung Aan, Batu Puyung miwah Pasih Gerupuk.

## Mitos Putri Mandalika
Kacritayang wénten putri sané kasub mawinan rupannyané kalintang ayu tur parilaksana sané becik. Ritatkala sampun menék kelih, akéh anak truna utamannyané okan Raja sané seneng sareng putri Mandalika. Makasami meled mangda prasida masikian sareng ida. Riantukan kalintang sungsut, putri nglaksanayang samadi. Sasampun puput, makasami okan raja kapupulan. Drika Putri Mandalika ngandikayang mangda nénten akéh sané maperang sawiréh meled dados rabin Ida, Putri Mandalika jagi macebut ka tengah pasihé laut ilang nénten wénten sané prasida ngrereh sawannyané. Riantukan mitos punika, ngantos mangkin Wong Sasak ring Pulo Lombok nglaksanayang Festival Pesona Bau Nyale nyabran warsa.

## Pasih Kuta
Sané pinih rihin kaloktah saking wewidangan Mandalika inggih punika Pasih Kuta magenah ring sisi kauh Mandalika. Wastannyané ketah kapatehang sareng Pasih Kuta Bali. Pasih Kuta ring Lombok kantun kedas  tur durung akéh jadma sané malancaran mrika. Genahnyané nampek sareng Masjid Agung Nurul Bilad sané anyar sané karesmiang olih présidén Jokowi. Ring warsa 2020, Pasih Kuta taler kadadosang sirkuit MotoGP.

## Pustaka
Pasih Senggigi

**Pasih Senggigi** inggih punika silih tunggil genah pariwisata sané kasub ring Lombok. Pantai Senggigi magenah ring dauh pasisi Pulo Lombok. Pantai puniki pateh tekéning Pantai Kuta ring Bali. Ring pantau puniki nénten wénten leluu. Ring tengahnyané akéh wénten terumbu karang. Irika para wisatawané mrasidayang snorkling utawi manyelam irika.

## Pustaka
Dauh Puri Kauh, Dénpasar Barat, Dénpasar

Désa **Dauh Puri Kauh** (aksara Bali: ᬤᭁᬄᬧᬸᬭᬶᬓᭁᬄ) inggih punika silih tunggil désa sané magenah ring Kecamatan Dénpasar Barat, Kota Dénpasar, Provinsi Bali, Indonésia.

## Pamréntahan
### Désa Dinas
Wewidangan Désa Dauh Puri Kauh madué pitu dusun utawi banjar dinas, inggih punika:

# Dusun Jematang
# Dusun Pengiasan
# Dusun Beraban
# Dusun Sumuh
# Dusun Bumi Werdhi
# Dusun Abiantegal
# Dusun Sebelanga

### Désa Adat
Mawit adat ring désa Dauh Puri Kauh punika rumasuk wawidangan Désa Pakraman Dénpasar, sané kakepah manados pitu banjar adat, inggih punika:

* Banjar Jematang
* Banjar Pengiasan
* Banjar Beraban
* Banjar Sumuh
* Banjar Bumi Werdhi
* Banjar Abiantegal
* Banjar Sebelanga

## Démograpi
Ring warsa 2016, akéh krama ring désa Dauh Puri Kauh kirang langkung wénten 26.840 diri, kapah antuk 13.974 lanang miwah 12.866 istri, taler tingkat sex rasionyané kirang langkung 108.

## Pustaka

### Pranala jaba
*  [ Pamrentahan Propinsi Bali
*  BPS Propinsi Bali
*  Situs Pamrentahan Kota Dénpasar 
*  BPS Kota Dénpasar
*  Situs Resmi Désa Dauh Puri Kauh 
*cutetan: URL dados kauahin/ilang. Yening URL nenten aktip, ngiring kausap saking lis baduur.*
I Gusti Ngurah Madé Agung

**I Gusti Ngurah Madé Agung** () inggih punika Raja Badung kapitu sané nénten kayun antuk Hindia Belanda ring Bali. Ida kadadosang Pahlawan Nasional Indonésia olih Présidén Joko Widodo ring tanggal 5 Nopémber 2015. I Gusti Ngurah Madé Agung  nénten kayun penjajah Belanda nganggén karya sastra sané kasurat olih dané, minakadi Geguritan Sasana, Geguritan Niti Raja Sasana, Geguritan Nengah Jimbaran, Kidung Loda, Kakawin Atlas Bhumi, miwah Geguritan Hredaya Sastra.

## Referensi
Ida Anak Agung Gdé Agung

**Ida Anak Agung Gdé Agung** inggih punika silih situnggil tokoh politik ring Indonésia miwah ahli lelintihan. Ida embas ring Gianyar, tanggal 24 Juli 1921, tur padem ring tanggal 22 April 1999 ri tatkala mayusa 77 warsa. Anak Agung Gdé Agung pinaka Menteri Masalah-masalah Kemasyarakatan ring Kabinét Persatuan Nasional. Ida taler dados Raja Gianyar sasampun ajinyané, Anak Agung Ngurah Agung. Anak Agung ngamolihang gelar Sarjana Hukum saking *Rechtshoogeschool te Batavia* miwah gelar doktor ring Universitas Utrecht, Belanda, khususnyané ring bidang lelintihan. Ring tanggal 6 Nopémber warsa 2007, manut saking Keputusan Présidén RI nomer 068/TK/Tahun 2017, ida ngamolihang gelar Pahlawan Nasional olih Présidén Susilo Bambang Yudhoyono.

## Referensi
Dauh Puri Klod, Dénpasar Barat, Dénpasar

Désa **Dauh Puri Klod/Kelod** (aksara Bali: ᬤᭁᬄᬧᬸᬭᬶᬓ᭄ᬮᭀᬤ᭄) inggih punika silih tunggil désa sané magenah ring Kecamatan Dénpasar Barat, Kota Dénpasar, Provinsi Bali, Indonésia. Désa puniki kawentuk madasar Keputusan Gubernur Kepala Daérah Tingkat I Bali Nomor 7/pem/II.A/2-57/1980 tanggal 1 April 1980 sareng Status Désa Persiapan manados pengembangan wewidangan administratip désa Dauh Puri.

## Pamréntahan
### Désa Dinas
Wewidangan Désa Dauh Puri Klod madué solas dusun utawi banjar dinas, inggih punika:

# Dusun Eka Sila
# Dusun Batu Bintang
# Dusun Bumi Banten
# Dusun Bumi Kerthi
# Dusun Bumi Shanti
# Dusun Bumi Asri
# Dusun Bumi Sari
# Dusun Sanglah Barat
# Dusun Sanglah
# Dusun Sanglah Utara
# Dusun Sanglah Timur

### Désa Adat
Mawit adat ring désa Dauh Puri Klod punika rumasuk wawidangan Désa Pakraman Dénpasar, sané kakepah manados nem banjar adat, inggih punika:

* Banjar Batu Bintang
* Banjar Bumi Shanti
* Banjar Eka Sila
* Banjar Sanglah
* Banjar Bumi Asri
* Banjar Bumi Sari

## Démograpi
Ring warsa 2016, akéh krama ring désa Dauh Puri Klod kirang langkung wénten 22.835 diri, kapah antuk 11.916 lanang miwah 10.919 istri, taler tingkat sex rasionyané kirang langkung 109.

## Pustaka

### Pranala jaba
*  [ Pamrentahan Propinsi Bali
*  BPS Propinsi Bali
*  Situs Pamrentahan Kota Dénpasar 
*  BPS Kota Dénpasar
*  Situs Resmi Désa Dauh Puri Klod 
*cutetan: URL dados kauahin/ilang. Yening URL nenten aktip, ngiring kausap saking lis baduur.*
Tegal Kerta, Dénpasar Barat, Dénpasar

Désa **Tegal Kerta** (aksara Bali: ᬢᬾᬕᬮ᭄ᬓᬾᬃᬢ) inggih punika silih tunggil désa sané magenah ring Kecamatan Dénpasar Barat, Kota Dénpasar, Provinsi Bali, Indonésia.

## Pamréntahan
### Désa Dinas
Wewidangan Désa Tegal Kertha madué solas dusun utawi banjar dinas, inggih punika:

# Dusun Tegal Wangi
# Dusun Bhuana Asri
# Dusun Muliawan
# Dusun Bhuana Sari
# Dusun Panca Kertha
# Dusun Mertha Gangga
# Dusun Manut Negara
# Dusun Graha Santi 

### Désa Adat
Mawit adat ring désa Tegal Kertha punika rumasuk wawidangan Désa Pakraman Dénpasar, sané kakepah manados nem banjar adat, inggih punika:

* Banjar Tegal Wangi
* Banjar Bhuana Asri
* Banjar Muliawan
* Banjar Bhuana Sari
* Banjar Panca Kertha
* Banjar Mertha Gangga
* Banjar Manut Negara
* Banjar Graha Santi 

## Démograpi
Ring warsa 2016, akéh krama ring désa Tegal Kerta kirang langkung wénten 21.663 diri, kapah antuk 10.769 lanang miwah 10.894 istri, taler tingkat sex rasionyané kirang langkung 98.

## Pustaka

### Pranala jaba
*  [ Pamrentahan Propinsi Bali
*  BPS Propinsi Bali
*  Situs Pamrentahan Kota Dénpasar 
*  BPS Kota Dénpasar
*  Situs Resmi Désa Tegal Kerta 
*cutetan: URL dados kauahin/ilang. Yening URL nenten aktip, ngiring kausap saking lis baduur.*
Pemecutan Klod, Dénpasar Barat, Dénpasar

Désa **Pemecutan Klod/Kelod** (aksara Bali: ᬧᭂᬫᭂᬘᬸᬢᬦ᭄ᬓ᭄ᬮᭀᬤ᭄) inggih punika silih tunggil désa sané magenah ring Kecamatan Dénpasar Barat, Kota Dénpasar, Provinsi Bali, Indonésia.

## Géograpis
### Wates Wewidangan
Wates wewidangan administratip nyané minakadi:

## Pamréntahan
### Désa Dinas
Wewidangan Désa Pemecutan Klod madué lima welas dusun utawi banjar dinas, inggih punika:

# Dusun Mergaya
# Dusun Pekandelan
# Dusun Abian Timbul
# Dusun Sading Sari
# Dusun Buagan
# Dusun Batan Nyuh
# Dusun Tenten
# Dusun Samping Buni
# Dusun Monang-Maning
# Dusun Tegal Dukuh Anyar
# Dusun Tegal Kawan
# Dusun Tegal Langon
# Dusun Tegal Agung
# Dusun Tegal Gedé
# Dusun Tegal Baler Griya

### Désa Adat
Mawit adat ring désa Pemecutan Klod punika rumasuk wawidangan Désa Pakraman Dénpasar, sané kakepah manados nem welas banjar adat, inggih punika:

* Banjar Tegal Balér Griya
* Banjar Tegal Agung
* Banjar Tegal Gedé
* Banjar Tegal Langon
* Banjar Tegal Kawan
* Banjar Tegal Dukuh Anyar
* Banjar Monang Maning
* Banjar Samping Buni
* Banjar Tenten
* Banjar Batan Nyuh
* Banjar Buagan
* Banjar Sading Sari
* Banjar Pekandelan
* Banjar Abian Timbul
* Banjar Margaya
* Banjar Teges Mas Jati

## Démograpi
Ring warsa 2016, akéh krama ring désa Pemecutan Klod kirang langkung wénten 43.025 diri, kapah antuk 21.236 lanang miwah 21.789 istri, taler tingkat sex rasionyané kirang langkung 109.

## Pustaka

### Pranala jaba
*  [ Pamrentahan Propinsi Bali
*  BPS Propinsi Bali
*  Situs Pamrentahan Kota Dénpasar 
*  BPS Kota Dénpasar
*  Situs Resmi Désa Pemecutan Klod 
*cutetan: URL dados kauahin/ilang. Yening URL nenten aktip, ngiring kausap saking lis baduur.*
Padangsambian Kaja, Dénpasar Barat, Dénpasar

Désa **Padangsambian Kaja** (aksara Bali: ᬧᬤᬂᬲᬫ᭄ᬩᬶᬬᬦ᭄ᬓᬚ) inggih punika silih tunggil désa sané magenah ring Kecamatan Dénpasar Barat, Kota Dénpasar, Provinsi Bali, Indonésia.

## Géograpis
### Wates Wewidangan
Wates wewidangan administratip nyané minakadi:

## Pamréntahan
### Désa Dinas
Wawidangan Désa Padangsambian Kaja madué sia dusun utawi banjar dinas, inggih punika:

# Dusun Umaklungkung
# Dusun Tegallinggah
# Dusun Batukandik
# Dusun Robokan
# Dusun Batuparas
# Dusun Pagutan
# Dusun Dukuh Sari
# Dusun Lepang
# Dusun Tegehsari 

### Désa Adat
Mawit adat ring Désa Padangsambian Kaja pahan saking Désa Pakraman Padangsambian miwah Désa Pakraman Kerobokan, antuk pahan nyané inggih punika:
;Désa Pakraman Padangsambian:

* Banjar Gunung Sari
* Banjar Tegallinggah
* Banjar Batu Kandik
* Banjar Batu Paras
* Banjar Pagutan
* Banjar Mingggir
* Banjar Padangsambian
* Banjar Anyar
* Banjar Balun
* Banjar Buana Agung
* Banjar Buana Désa
* Banjar Buana Kubu

;Désa Pakraman Kerobokan

* Banjar Lépang
* Banjar Tegehsari
* Banjar Robokan
* Banjar Umaklungkung

## Démograpi
Ring warsa 2016, akéh krama ring désa Padangsambian Kaja kirang langkung wénten 18.655 diri, kapah antuk 9.377 lanang miwah 9.278 istri, taler tingkat sex rasionyané kirang langkung 101.

## Subak
Subak ring wewidangan Désa Padangsambian Kaja wantah wénten satunggal, inggih punika Subak Pagutan, jangkep antuk pekaséh, prajuru, awig-awig, balé subak, pura subak miwah ulunsuwi.

## Pustaka

### Pranala jaba
*  [ Pamrentahan Propinsi Bali
*  BPS Propinsi Bali
*  Situs Pamrentahan Kota Dénpasar 
*  BPS Kota Dénpasar
*  Situs Resmi Désa Padangsambian Kaja
*cutetan: URL dados kauahin/ilang. Yening URL nenten aktip, ngiring kausap saking lis baduur.*
Padangsambian Klod, Dénpasar Barat, Dénpasar

Désa **Padangsambian Klod/Kelod** (aksara Bali: ᬧᬤᬂᬲᬫ᭄ᬩᬶᬬᬦ᭄ᬓ᭄ᬮᭀᬤ᭄) inggih punika silih tunggil désa sané magenah ring Kecamatan Dénpasar Barat, Kota Dénpasar, Provinsi Bali, Indonésia.

## Pamréntahan
### Désa Dinas
Wawidangan Désa Padangsambian Klod madué roras dusun utawi banjar dinas, inggih punika:

# Dusun Teges
# Dusun Padang Indah
# Dusun Purnawira
# Dusun Padangsumbu Tengah
# Dusun Padangsumbu Kaja
# Dusun Padangsumbu Klod
# Dusun Tegal Buah
# Dusun Tegallantang Kaja
# Dusun Tegallantang Klod
# Dusun Jabapura
# Dusun Umadui
# Dusun Batu Bolong

### Désa Adat
Mawit adat ring Désa Padangsambian Klod kakepah antuk kalih désa pakraman, inggih punika:
;Désa Pakraman Padangsambian:

* Banjar Tegal Baler Griya
* Banjar Tegal Agung
* Banjar Tegal Gedé
* Banjar Tegal Langon
* Banjar Tagal Kawan
* Banjar Tegal Dukuh anyar

;Désa Pakraman Kerobokan:

* Banjar Kuwum
* Banjar Dukuh Sari
* Banjar Sémér
* Banjar Umalas Kangin
* Banjar Umalas Kauh
* Banjar Umasari
* Banjar Batubelig
* Banjar Batubelig Kangin
* Banjar Taman
* Banjar Taman Mertanadi
* Banjar Pengubengan Kauh
* Banjar Pengubengan Kangin
* Banjar Pengipian

## Démograpi
Ring warsa 2016, akéh krama ring désa Padangsambian Klod kirang langkung wénten 29.594 diri, kapah antuk 15.593 lanang miwah 14.001 istri, taler tingkat sex rasionyané kirang langkung 111.

## Subak
Subak ring wewidangan Désa Padangsambian Kelod wantah wénten satunggal, inggih punika Subak Tegal Buah, jangkep antuk pekaséh, prajuru, awig-awig, balé subak, pura subak miwah ulunsuwi.

## Pustaka

### Pranala jaba
*  [ Pamrentahan Propinsi Bali
*  BPS Propinsi Bali
*  Situs Pamrentahan Kota Dénpasar 
*  BPS Kota Dénpasar
*  Situs Resmi Désa Padangsambian Klod
*cutetan: URL dados kauahin/ilang. Yening URL nenten aktip, ngiring kausap saking lis baduur.*
Ani Idrus

**Ani Idrus** () inggih punika wartawan miwah sang awangun koran Waspada sareng rabinnyané Mohamad Said. Ida ngawangun Waspada ring warsa 1947. Ida ngawit karirnyané ring warsa 1930 pinaka panyurat ring majalah Panji Pustaka, ring kota Jakarta. Ring 25 Novémber 2019 Google ngélingang rahina embasnyané antuk Google Doodle.

## Karya Tulis

* Buku Tahunan Wanita - 1953
* Menunaikan Ibadah Haji ke Tanah Suci - 1974
* Wanita Dulu Sekarang dan Esok - 1980
* Terbunuhnya Indira Gandhi - 1984
* Sekilas Pengalaman dalam Pers dan Organisasi PWI di Sumatra Utara - 1985
* Doa Utama dalam Islam - 1987

## Pustaka
Dauh Puri, Dénpasar Barat, Dénpasar

Kelurahan **Dauh Puri** (aksara Bali: ᬤᭁᬄᬧᬸᬭᬶ) inggih punika silih tunggil kelurahan sané magenah ring Kecamatan Dénpasar Barat, Kota Dénpasar, Provinsi Bali, Indonésia.

## Pamréntahan
### Kalurahan
Wawidangan Kalurahan Dauh Puri madué kutus lingkungan utawi banjar dinas, inggih punika:

# Lingkungan Pekambingan
# Lingkungan Catur Panca
# Lingkungan Pelita Sari
# Lingkungan Kartika
# Lingkungan Chandra
# Lingkungan Wirasatya
# Lingkungan Kirana
# Lingkungan Éka Paksi

### Désa Adat
Mawit adat ring Kalurahan Pemecutan rumasuk ring Désa Pakraman Dénpasar, antuk pahan nyané inggih punika:
;Désa Pakraman Dénpasar:

* Banjar Pekambingan
* Banjar Catur Panca
* Banjar Pelita Sari

## Démograpi
Ring warsa 2016, akéh krama ring désa Dauh Puri kirang langkung wénten 16.629 diri, kakepah antuk 8.583 lanang miwah 8.046 istri, taler tingkat sex rasionyané kirang langkung 106.

## Pustaka

### Pranala jaba
*  [ Pamrentahan Propinsi Bali
*  BPS Propinsi Bali
*  Situs Pamrentahan Kota Dénpasar 
*  BPS Kota Dénpasar
*  Situs Resmi Désa Dauh Puri 
*cutetan: URL dados kauahin/ilang. Yening URL nenten aktip, ngiring kausap saking lis baduur.*
Padang Sambian, Dénpasar Barat, Dénpasar

Kelurahan **Padang Sambian** (aksara Bali: ᬧᬤᬂᬲᬫ᭄ᬩᬶᬬᬦ᭄) inggih punika silih tunggil kelurahan sané magenah ring Kecamatan Dénpasar Barat, Kota Dénpasar, Provinsi Bali, Indonésia. Jimbar wewidangan kirang langkung 3,70 km² sareng akeh kramanyane 31.613 diri ring warsa 2016 nambah saking 35.666 diri (sensus 2010). Kalurahan puniki madué selikur lingkungan utawi banjar dinas, satunggil désa pakraman miwah limang banjar adat. Petang banjar adat rumasuk ring kalurahan Padangsambian Kaja, limang banajr adat rumasuk ring kalurahan Padangsambian Klod.

## Pamréntahan
### Kalurahan
Wawidangan Kalurahan Padangsambian madué selikur lingkungan utawi banjar dinas, inggih punika:
;Lingkungan Définitif:

# Lingkungan Padangsambian
# Lingkungan Padang Praja
# Lingkungan Minggir
# Lingkungan Penamparan
# Lingkungan Padang Sari
# Lingkungan Padang Udayana
# Lingkungan Anyar
# Lingkungan Balun
# Lingkungan Buana Agung
# Lingkungan Buana Désa
# Lingkungan Buana Indah
# Lingkungan Merta Buana
# Lingkungan Mekar Buana
# Lingkungan Padang Griya

;Kelompok Lingkungan:

# Lingkungan Buana Mas Indah
# Lingkungan Buana Permai
# Lingkungan Buana Santhi
# Lingkungan Buana Permata Hijau
# Lingkungan Taman Harum
# Lingkungan Taman Sekar
# Lingkungan Tegal Sari

### Désa Adat
Mawit adat ring Kalurahan Padangsambian rumasuk ring Désa Pakraman Padangsambian, antuk pahan nyané inggih punika:
;Désa Pakraman Padangsambian:

* Banjar Gunung Sari
* Banjar Tegallinggah
* Banjar Batu Kandik
* Banjar Batu Paras
* Banjar Pagutan
* Banjar Mingggir
* Banjar Padangsambian
* Banjar Anyar
* Banjar Balun
* Banjar Buana Agung
* Banjar Buana Désa
* Banjar Buana Kubu
* Banjar Merta Buana
* Banjar Tegal Buah Dalem

**Cutetan**

## Démograpi
Ring warsa 2016, akéh krama ring désa Padang Sambian kirang langkung wénten 31.613 diri, kapah antuk 15.922 lanang miwah 15.691 istri, taler tingkat sex rasionyané kirang langkung 101.

## Subak
Subak punika lembaga tradisional para petani ring Bali, manados sistem patoyaan sané maaled petani, pinaka lembaga sané mandiri miwah démokratis. Kawéntenan subak sané sampun nagih amillénnium nganti mangkin, punika ngacihnain pinaka subak satunggal lembaga irigasi tradisional ajég miwah lestari. Subak puniki tatujon utama inucap antuk ngwagi pangelolaan toya miwah kala matanduran ring uma. Ring wawidangan Kalurahan Padangsambian kawéntenan papat subak, inggih punika:
# Subak Banyu Kuning
# Subak Pagutan
# Subak Tegal Lantang
# Subak Tegal Buah

## Pustaka

### Pranala jaba
*  Pamrentahan Propinsi Bali 
*  BPS Propinsi Bali
*  Situs Pamrentahan Kota Dénpasar 
*  BPS Kota Dénpasar
*  Situs Resmi Désa Padang Sambian 
*cutetan: URL dados kauahin/ilang. Yening URL nenten aktip, ngiring kausap saking lis baduur.*
Ma'ruf Amin

**Prof. Dr. (H.C.) K.H. Ma'ruf Amin** inggih punika politisi, ulama, miwah dosén Indonésia sané mangkin dados Wakil Présidén Indonésia. Ring pamréntahan présidén Susilo Bambang Yudhoyono, dané dados anggota Déwan Pertimbangan Présidén. Ring tanggal 9 Agustus 2018, Ma'ruf kasobyahang dados calon wakil présidén ring pamilihan Présidén Indonésia warsa 2019 olih Présidén Joko Widodo, antuk nyarengin Présidén Joko Widodo ring pamilihan umum Présidén Indonésia 2019.

Ma'ruf Amin embas ring Tangerang, dané pinih pertama ngranjing ring sekolah rakyat ring Kecamatan Kresek. Salanturnyané dané ngranjing ring Pesantrén Tebuireng ring Jombang, Jawa Timur. Dané taler ngamolihang gelar sarjana ring bidang filsafat Islam saking Univérsitas Ibnu Khaldun ring Bogor, Jawa Barat.

## Pustaka
Cordyline fruticosa

**Cordyliné fruticosa** (basa Bali: **andong**) inggih punika entikan sané mabunga saking kulawarga Asparagaceae. Cordyliné fruticosa mawit saking Austronésia, Asia Kelod-Kangin miwah Oséania. Andong puniki entikan sané mabuat pisan ring budaya animis wong Austronésia miwah Papua ring Kapuloan Pasifik, Asia Kelod-Kangin miwah Papua Nugini. Andong katandur pinaka sumber ajengan, tamba, miwah iyas mawinan donnyané sané mancawarna.

## Wasta
Kruna Proto-Melayu-Polinisia asil rékontruksi linguistik inggih punika **siRi*. Ring basa-basa Austronésia modéren kruna sané kapanggih rumasuk *síly* ring basa Malagasy, *sis* ring basa Palau, *tiin* ring basa Chuuk, *sī* ring basa Tonga, *tī* ring basa Samoa, Tahiti miwah Maori miwah *kī* ring basa Hawaii. Ring Filipina wastannyané *sagilala* (basa Tagalog), *kilála* utawi *kilaa* (basa Visaya miwah Bikol). Kruna *sagilala* mawit saking kruna kuna Proto-Austronésia **kilala* sané artosnyané kaweruhan mawinan entikan puniki kaanggén ring upacara agama.

## Taksonomi
Cordyliné fruticosa duk riin kasengguh masoroh kulawarga Agavaceae miwah Laxmanniaceae (sané mangkin makadadua kasengguh sub-family saking kulawarga Asparagaceae ring sistem APG III).

## Wewidangan Kawedaran
Wewidangan kawedaran andong sané asli nénten kauningin nanging kasengguh mawit saking wewidangan jimbar, saking Bangladesh ngantos Asia Kelod-Kangin, Cino kidul, Taiwan, Nusantara, Nugini miwah Australi kalér. Morfologi sané pinih makuang-kudang wénten ring Nugini.

Wong Austronésia makta andong ka Oséania, ngantos Hawaii, Sélandia Anyar miwah Rapa Nui (Pulo Paskah).

## Kawigunan
Ring Bali don andong katandur nampek désa miwah sanggah. Kawigunan don andong sané duk riin ketah ring upacara agamawi animis ring Nusantara, sampun ical sasampun rauhnyané agama Hindu, Buddha, Islam miwah Kristen.

## Pustaka
Tari Pamonte

**Tari Pamonte** punika sasolahan tradisional saking propinsi Sulawesi Tengah, Indonésia. Tari punika nyaritayang indik anak luh saking wong Kaili ritatkala nyanggra musim panén. Sasolahan niki sampun wenten miwah kasub ring masyarakat Sulawesi Tengah saking warsa 1975 rikala karipta olih Hasan M. Bahasyua. Ring pertunjukannyane, sasolahan niki kaigelang olih para istri, kirang langkung dasa jadma miwah satunggil panghulu sane kasengguh *Tadulako*. Tadulako dados manggala sesolahan nika miwah sane ngatur gerak tari.

Kakutip saking situs Kementerian Pendidikan miwah Kebudayaan (Kemendikbud), luiripun ragam gerak tari Pamonte:
* Gerak I, netabe suksemanipun menghormat
* Gerak II, momonte suksemanipun memetik padi (menuai)
* Gerak III, manggeni pae ri sapo suksemanipun membawa padi ke rumah
* Gerak IV, manggaeni pae ri nonju suksemanipun membawa padi ke lesung
* Gerak V, mombayu pae suksemanipun menumbuk padi
* Gerak VI, mosidi suksemanipun menapis
* Gerak VII, maggeni ose suksemanipun membawa beras
* Gerak VIII, meaju, Rano, Raego Mpae suksemanipun ucapan syukur sambil bernyanyi bersama tanda kegembiraan mendapatkan hasl yang memuaskan.

## Pustaka
L.B Moerdani

**Leonardus Benjamin** **Moerdani** utawi **L.B Moerdani** inggih punika silih tunggil tokoh militer sané pinih makuasa ring jaman Orde Baru. Ida kasub krana parindikan pembajakan kapal terbang ring Thailand. 

## Referensi
Geguritan

**Geguritan (**ᬕᬕᬸᬭᬶᬢᬦ᭄᭞)(saking basa Jawa Tengahan, kruna dasar: *gurit*, suksmanipun *"tatahan", "coretan"*) inggih punika kakawian utawi karangan sané kawangun saking tembang macepat. Geguritan ngranjing kasusastraan bali purwa sané marupa tembang. Ring Kamus Bali - Indonésia kruna geguritan mawit saking kruna gurit sané mateges gubah, karang utawi sandur. Ring kamus basa Indonésia kruna geguritan mawit saking kruna gurit sané mateges sajak utawi syair.

## Lelintihan miwah Panglimbak Geguritan
Geguritan sané nglimbak akéhnyané nénten kauningin sapasira sané ngawi geguritanné punika utawi kawastanin anonim. Wenten geguritan sané nénten kauningin sapasira sané ngaryanin riantukan ring galah geguritanné punika kakaryanin, pangawinyané nénten kayun ragannyané kasobyahang tur sang pangawi puniki ngicénin geguritan punika antuk kadruénang sareng sami. Wenten taler geguritan sané kauningin sang sané ngawi sakadi Geguritan Tamtam kakawi olih Mpu Sampurna, Geguritan Sucita Subudi olih Ida Ktut Jlantik, Geguritan I Ketut Bungkling olih Ki Dalang Tangsub miwah sané lianan. Geguritan kawacén nganggén tembang (pupuh), malianan sareng tatacara nembangang sareng karya sastra tradisional lianan sakadi kakawin miwah kidung. Geguritan kaiket antuk makudang-kudang uger-uger padalingsa sakadi guru wilangan, guru gatra miwah guru dingdong.

Geguritan ring Bali malinanan sareng geguritan ring Jawa. Geguritan, ring suksma puniki puisi Jawa modern, ngawit ring warsa 1929 ring majalah Kejawen sané nganerbitang tigang judul geguritan. Ring warsa 1930-1940, terbit pitung karya liyanan. Puisi Jawa modern suud karipta ring mula masa pendudukan Jepang miwah kakaryanin malih sesampun revolusi.

## Uger-Uger Geguritan
* Guru Wilangan inggih punika uger-uger akéh kecap wanda  sajeroning a baris
* Guru Gatra inggih punika uger-uger akéh baris sajeroning apada
* Guru Dingdong inggih punika uger-uger suara panguntat ri sajeroning a baris

## Padalingsa Pupuh ring Geguritan
Pupuh pinaka silih tunggil wangun tembang sané kaiket antuk padalingsa. Wenten makudang-kudang pupuh sané prasida kaanggén ngawi geguritan. Pupuh-pupuh sané ketah kaanggén ring Bali wénten adasa pupuh. Pupuh-pupuh punika miwah padalingsanyane inggih punika:

Mapaiketan sareng pupuh-pupuh sané kaanggén ring geguritan. Padalingsa ring ajeng wantah bacakan sané kaanggén anceng-anceng ri kala ngawi, ring pamargine ri kala nembangang, minab utawi ketah kapanggihin kirang utawi langkungan kecap malih siki utawi kalih wanda ri kala nembangang. Lianan ring Makadasa pupuh punika, wénten pupuh-pupuh lianan taler sané sering kaanggén ring geguritan. Pupuh-pupuh punika kabaos tembang tengahan. Pupuh-pupuh punika minakadi pupuh adri, pupuh cecangkriman sané kapanggihin ring Geguritan Dreman, pupuh demung ring Geguritan Dyah Arini, Pupuh Misalangit ring Geguritan Sakuntala.

## Watak Pupuh

## Pustaka
HIVI!

**HIVI!** inggih punika silih tunggil sekaa pagending sané wénten ring Indonésia. Sekaa puniki kawentuk duk warsa 2009 ring Jakarta. Sané ngranjing ring sekaa punika wénten Neida Aleida, Ilham Aditama, Febrian Nindyo miwah Ezra Mandira.

Pupulan gending kapertama sané kamedalang mamurda Say Hi! To HiVi! ring warsa 2012 olih Universal Music Indonésia antuk gendingnyané sané mamurda "Indahnya Dirimu". Gending puniki karipta olih Febrian Nindyo, nyritayang indik apasang truna-truni sané sedeng ngmargiang tresna. Unteng utama ring gending-gending ring pupulan kapertama indik tresna. Gending lianan sané wénten drika inggihnyané "Curi-Curi", "Selalu di hati", "Mata Ke Hati", "Orang Ketiga" miwah asiki gending saking sekaa The Groove sané mamurda "Khayalan". Gending sané mamurda Single "Orang Ketiga" miwah "Curi-Curi" kadadosang *soundtrack* di film "Cinta Brontosaurus" sané watek utamanyané wantah Raditya Dika.

Ring pangawit warsa 2014, sekaa punika ngamedalang gending malih sané mamurda "Heartbeat". Gending kaping siki sané marupa campuhan basa Inggris sareng basa Indonésia. Ring panguntat warsa, sekaa punika malancaran ka pat nagara ring Éropa sakadi Belanda, Prancis, Jerman miwah Swiss. Tetujonnyané jagi nguningayang indik budaya Indonésia drika.

## Pustaka
Agung Wiyat S. Ardhi

**Agung Wiyat S. Ardhi** () inggih punika silih tunggil pangawi Bali. Ida namatang sarjana muda ring ASTI (Akademi Seni Tari Indonésia) miwah sarjana Agama Hindu. Ida naanin makarya dados guru ring PR Saraswati, Gianyar. Tiosan punika, ida taler naanin dados Kepala SPG Saraswati Gianyar, Kepala SMA Saraswati Gianyar, Anggota Madya Désa Pakraman Kabupatén Gianyar, Tim Penyeleksi Penerimaan Penghargaan Wija Kusuma Kabupatén Gianyar, Tim Penyuluh Bahasa Bali Kabupatén Gianyar, Tim Pembina Utama Dharma Gita Kabupatén Gianyar, Tim Pembina Nyastra Kabupatén Gianyar, miwah kasub dados pragina Drama Gong.

Ida makéh ngripta karya sastra minakadi satua cutet miwah naskah drama. Ida ngamolihang Penghargaan Sastra Rancage ring warsa 2001 antuk cakepan sané mamurda *"Gending Girang Sisi Pakerisan"* miwah antuk jasa ring wawidangan Sastra Bali Modérn warsa 2010. Ring warsa 2015, ida ngamolihang penghargaan Widya Pataka saking Gubernur Bali antuk cakepan sandiwara mabasa Bali sané mamurda "Bogolan".

## Bibliografi
### Satua Bali
* *Da nakonang adan tiange*

## Pustaka
Pesta Olahraga Asia Tenggara 2019

**Pesta Olahraga Asia Tenggara 2019** inggih punika acara indik olahraga sané kalaksanayang ring Manila, Filipina. Acara ring warsané mangkin dados acara Pesta Olahraga Asia Tenggara kaping 30. Genahnyané ring Quirino Grandstand, Rizal Park. Warsanané mangkin wantah warsa kaping kalih Filipina nglaksanayang acara puniki sasampun 14 warsa sané lintang. Pesta Olahraga Negara-Negara Asia Tenggara sané mangkin taler pinaka pakeling indik 60 warsa pamargin SEAP Games sané kawentuk ring Thailand duk warsa 1959.  

## Nagara Sane Nyarengin

## Pustaka
Taylor Swift

**Taylor Alison Swift** inggih punika silih tunggil pagending tur pangripta gending saking Amérika Serikat. Dané kelih ring Pennysylvania, salanturnya magingsir ka Nashville, Tennessee ring yusa patbelas warsa, dané magingsir krana kayun antuk makarya ring musik country. Taylor makarya sareng silih tunggil labél sané mawasta Independen Big Machiné Record. Ring warsa 2018 kontrak Taylor sareng Big Machiné Record punika kapuputang. Salanturnyané Taylor nyarengin Universal Music Group tur kadadosang pagending sané pinih muda sané kakaryanin olih Sony/ATV Music publishing house. Ring warsa 2006 Taylor Swift ngamedalang album debut sané mamurda pateh sareng wastan Taylor Swift tur ngamolihang genah kaping lima ring Billboard 200. Ring warsa 2008 Taylor Swift ngamedalang album kaping kalih sané mamurda Fearless, Fearless kadadosang album sané pinih akéh kaadol ring warsa 2009 ring Amérika Serikat. Album kaping tiga punika manadosang Taylor Swift ngamolihang patpat Grammy Awards, tur manadosang dané jayanti pinih muda ring Album of the Year. Taylor Swift ngamedalang single kaping tiga ring album Our Song, album punika mawinan dané dados anak pinih muda sané ngripta tur ngendingang ngedéwék gending sané ngamolihang peringkat kaping siki ring tangga Hot Country Songs.

## Pustaka
Jam Gadang

**Jam Gadang** inggih punika wasta antuk menara jam sané magenah ring pusat kota Bukttinggi, Sumatra Barat, Indonésia. Menara jam puniki madué jam sané ageng, nika mawinan jam punika kawastanin Jam Gadang sané ring basa Minangkabau mateges jam sané ageng. Jam Gadang kadadosang pusat penanda utawi ciri khas ring kota Bukittinggi. Jam Gadang taler kadadosang tetujon malancaran olih para kramané. Ring wewidangan Jam Gadang punika wénten taman sané asri, dados kaanggé genah para kramané antuk nglimurang manah.

## Wangunan
Jam Gadang mawentuk 6,5 x 6,5 méter, tur jimbar dasar tangga 4 méter, nika mawinan ukuran wangunan punika makasami 6.5 x 10,5 méter. Tegeh menara puniki sawatara 35 méter, sané kapah dados makudang-kudang tingkat. Ring tingkat sané pinih ajeng kadadosang genah antuk nyimpen bandul. Bandul punika usak tur kagentosin krana linuh ring warsa 2007. Wénten patpat jam sané diaméternyané 80&nbsp;cm. Jam punika kapolihang saking Rotterdam, Belanda, tur kabakta nglintasi pelabuhan Teluk Bayur miwah kagerakkang olih mesin sané kakaryanin kalih manten ring jagaté, inggih punika Jam Gadang miwah Big Ben ring London, Inggris. Jam Gadang kawangun nénten nganggén wesi penyangga tur adukan semén, campurannyané kapur miwah pasir kémanten.

## Lelintihan
Jam Gadang puput kawangun ring warsa 1926 pinaka hadiah saking Ratu Belanda antuk Rook Maker, Sékrétaris utawi controleur Fort de Kock ring masa pamerintahan Hindia Belanda. Arsitéktur wangunan menara jam puniki kakaryanin olih Jazid Radjo Mangkuto. Ngenahang batu pinih pertama kakaryanin olih putra pinih pertama Rook Maker sané ring galah punika mayusa nem warsa. Wangunan Jam Gadang nelasang prabaya sawatara 3.000 Gulden. Saking jam puniki kawangun, kramané sampun seneng ring jam puniki. Nika mawinan jam puniki kadadosang penanda utawi markah tanah miwah titik nol Kota Bukittinggi.

Saking kawangun, wangunan Jam Gadang sampun kauwah tigang kali ring wentuk atapnyané. Ring awal kawangun, atap Jam Gadang mawentuk bunder tur madaging patung ayam jantan. Salanturnyané ring masa pamerintahan Jepang , kauwah dados wentuk pagoda. Tur pinih untat ri tatkala Indonésia mahardika atap Jam Gadang kauwah dados wentuk gonjong utawi atap ring umah adat Minangkabau, Rumah Gadang. Uwahan sané pinih ungkur kalaksanayang ri tatkala warsa 2010 olih Badan Pelestarian Pusaka Indonésia (BPPI) tur kadukung olih pamerintah kota Bukittinggi miwah Kedutaan Kedutaan Besar Belanda ring Jakarta. Rénovasi punika karesmiang ring ulang warsa kota Bukittinggi sané kaping 262 ring tanggal 22 Désember 2010.

## Pustaka
Johannesteijsmannia

**Johannesteijsmannia** utawi **Daun Payung** miwah **Palem Kol** inggih punika génus patang soroh taru palem sané kapanggih ring alas tropis ring Malaysia, Kalimantan miwah Sumatra kalér. Ketahnyané palem kol nénten madué carang. Wastan génus puniki kaambil saking Johannes Elias Teijsmann, ahli botanik saking Belanda sané naen dados diréktur Kebun Raya Bogor, saking 1830 ngantos 1869.

## Spésies

Spésies rumasuk:

***Johannesteijsmannia altifrons*** (Rchb.f. & Zoll.) H.E.Moore - Thailand kidul, Malaysia, Bornéo, Sumatra.

***Johannesteijsmannia lanceolata*** J.Dransf. - Malaysia: Selangor

***Johannesteijsmannia magnifica*** J.Dransf. - Malaysia: Selangor

***Johannesteijsmannia perakensis*** J.Dransf. - Malaysia: Perak, Kedah.

## Pustaka